[{"text_idx": "#000000", "text": "15 aastat tagasi alustasin selle blogiga, sest no\u0303nda tundus see ko\u0303ige lihtsam viis oma ja laste toimetusi jagada perede ja la\u0308hedastega Eestis. Blogi on ku\u0308ll natuke ra\u0308nnanud u\u0308helt platvormilt teisele ja isegi uue nime alla la\u0308inud, aga ta on mul ikka seesama ja ainuke. See aasta on samas olnud ko\u0303ige vaesem postituste osas. Tahaks justkui rohkem. Sest mulle meeldib ju kirjutada ning \"tarka juttu\" ajada, aga teisalt olen ikka tugevalt to\u0308o\u0308pinge all, mis vo\u0303tab lihtsalt igasuguse energia."}, {"text_idx": "#000001", "text": "Esiteks, ma loodan va\u0308ga, et u\u0308ksi ema-isa, kes ha\u0308das oma laste magamaja\u0308a\u0308misega ning valutavad su\u0308dant, kuidas ikka sellega ko\u0303ige paremini hakkama saada, ja\u0308tavad siiski kuuldu ko\u0303rva taha panemata (isegi kui seda on jaganud tuntud inimene, kes saanud lausa arengutreeneri koolituse). Mul on ausalt hea meel, et Sandra sai nii kenasti oma lastega hakkama. Kuid ma tema asemel teeksin suure vahe, mida oma lastega ette vo\u0303tan ja mida soovitan. Sest lo\u0303puks peab see ko\u0303ik olema siiski seotud sinu endaga ja sinu suhtega oma lastesse. Kuidagi vo\u0303o\u0303rad ja aegunud tunduvad sellised va\u0308ljau\u0308tlemised. Vo\u0303i olen ma olnud va\u0308ikelaste kasvatusest nu\u0308u\u0308dseks tu\u0308kk aega eemal, et ringiga on tagasi tuldud sinna aega, kui mina pisike beebi olin :-) Mina vo\u0303iks ju ra\u0308a\u0308kida sellest, kuidas pidin Kirke enda juurde voodisse vo\u0303tma, sest see oli ainuke lahendus, kuidas suutsin va\u0308lja magada ja mitte zombistuda. Kas ma la\u0308hen ja u\u0308tlen, et ko\u0303igi lastega saaks nii teha (mitte et keegi mind palju kuulaks)? Kindlasti mitte! See oli minu lahendus. Jah, jaga oma kogemusi, aga a\u0308ra tekita olukorda noortele vanematele, kes su\u0308dant ko\u0303vaks tehes just nii talitavadki, sest teine u\u0308tles, et nii on o\u0303ige... Kuulake ikka oma su\u0308dant ;-)"}, {"text_idx": "#000002", "text": "Ja nu\u0308u\u0308d siis kolmandaks... Sandra nimetab u\u0308hes teises lo\u0303igus, kuidas lapsed on kui va\u0308ikesed inimesed, kelle jaoks legotorni u\u0308mberminemine on sarnane samale tundele, kui me na\u0308iteks oma la\u0308paka maha pillame. Kuidas me ei saa lapsele o\u0308elda, et ah, pole midagi. Samas ei tekita tal mingit probleemi ja\u0308tta laps pooleteiseks tunniks karjuma. Kas pole natuke vastuoluline..."}, {"text_idx": "#000003", "text": "Fotod on Marist ja Kirkest. Millegipa\u0308rast ei leidnud ma Kirkest magavat pilti, vist sellepa\u0308rast, et ta kogu aeg u\u0308leval oli :D Aga mo\u0303tlesin, kas to\u0303esti tahaks ma lasta sellel armsalt naerataval neiul oma mure ja nutuga u\u0308ksi ja\u0308a\u0308da."}]